Berti Vogts

Hans-Hubert "Berti" Vogts (; lahir 30 Disember 1946) merupakan bekas pemain bola sepak Jerman yang bermain di posisi pertahanan. Sepanjang kariernya, beliau hanya bermain untuk kelab Borussia Mönchengladbach dan turut meraih trofi Piala Dunia pada 1974 bersama Jerman Barat. Beliau seterusnya mengendali Jerman (merangkul UEFA Euro 1996), Scotland, Nigeria dan Azerbaijan.

 Kerjaya kelab 
Vogts sertai kelab bola sepak tempatan, VfR Büttgen pada tahun 1954 ketika usia tujuh tahun sehinggalah tahun 1965 apabila beliau berpindah ke Borussia Mönchengladbach. Beliau bermain sebagai bek kanan. Disebabkan kegigihannya, beliau digelar "Der Terrier".

Beliau salah satu tonggak utama ketika zaman kegemilangan Borussia pada era 1970an. Beliau merangkul kejuaraan Bundesliga lima kali, Piala Jerman sekali dan meraih Piala UEFA sebanyak dua kali. Vogts turut beraksi dalam perlawanan akhir Piala Eropah 1977 namun akur tewas kepada Liverpool.

Vogts telah melakukan 419 kemunculan Bundesliga untuk Mönchengladbach dan menjaringkan 32 gol. Beliau tampil dalam 64 perlawanan dalam kejohanan Eropah dan menyumbat lapan gol. Vogts kekal bersama Mönchengladbach sehinggalah beliau bersara pada 1979.

 Kerjaya antarabangsa 
Vogts telah beraksi dalam 96 perlawanan antarabangsa buat pasukan kebangsaan Jerman Barat menjadikan beliau salah satu pemain memiliki kaps antarabangsa terbanyak. Beliau mengetuai pasukan Jerman Barat dalam 20 daripada kesemua perlawanannya dan mencetak satu gol. Beliau turut sebahagian daripada skuad Jerman yang menjuarai Piala Dunia 1974.

Dengan nama samaran “Der Terrier” yang sering merebut bola dengan agresif, Vogts amat digemari oleh peminat tanah airnya. Lebih-lebih lagi Vogts menjaga ketat pergerakan Johan Cruyff dalam aksi perlawanan akhir Piala Dunia 1974 yang berlangsung di Munich.

Pada perlawanan antara Jerman Barat dan Austria pada 21 Jun 1978 dalam pusingan kedua Piala Dunia 1978, Vogts menjaringkan gol sendiri sekali gus membenarkan Austria menumbangkan Jerman Barat buat pertama kali dalam masa 47 tahun dan menghalang pasukan Jerman Barat untuk mara ke pusingan seterusnya. Di Austria, perlawanan ini dikenali luas sebagai "Keajaiban Cordoba".

 Kerjaya pengurus 

 Jerman 
Selepas menamatkan karier sebagai pemain, Vogts menjadi jurulatih pasukan kebangsaan bawah-21 Jerman Barat sehingga tahun 1990. Bermula tahun 1986m beliau menjadi pembantu jurulatih pasukan kebangsaan. Pada tahun 1990, beliau dinaikkan pangkat menjadi pengurus pasukan kebangsaan Jerman menggantikan Franz Beckenbauer. Selepas final Piala Dunia 1990, Beckenbauer dengan baik sekali berkata penyatuan Jerman "kemungkinan tidak akan tewas dalam tahun-tahun mendatang", pernyataan yang ternyata menjadi beban buat Vogts pada tahun-tahun akan datang.

Vogts membawa pasukan Jerman menjadi naib juara Euro 1992 dan bergelar juara dalam Euro 1996 namun dalam kejohanan Piala Dunia, mereka menghadapi dua kekalahan pada peringkat suku akhir berturut-turut iaitu pada 1994 dan 1998. Beliau meletak jawatan sebagai pengurus pada September 1998.

 Bayer Leverkusen 
Pada November 2000, beliau dilantik sebagai pengurus Bayer Leverkusen. Pada Mei 2001, walaupun berjaya membawa Leverkusen menempah kelayakan Liga Juara-Juara, beliau dipecat.

 Kuwait 
Pada Ogos 2001, tiga bulan kemudian, beliau menjadi pengurus pasukan kebangsaan Kuwait.

 Scotland 
Pada Januari 2002, selepas enam bulan bersama Kuwait, Vogts meletak jawatan lalu mengambil alih tugasan sebagai pengurus pasukan kebangsaan Scotland. Dalam aksi kelayakan Euro 2004, Vogts berjaya membawa Scotland ke penentuan play-off selepas menghuni tempat kedua di belakang Jerman. Dalam perlawanan play-off, Scotland dicabut menentang Belanda. Walaupun menang pada perlawanan pertama 1-0 di Hampden Park, mereka tewas dibelasah Belanda 6-0 pada perlawanan timbang balik.

Akhbar Scotland seolah-olah bermusuhan dengan Vogts berikutan beberapa siri kekalahan dalam perlawanan persahabatan. Pada Oktober 2004, perlawanan seri bertemu Moldova pada dasarnya menaruh harapan terhadap Scotland untuk mara ke Piala Dunia 2006 dan Vogts meletak jawatan pada bulan seterusnya. Kontrak Vogts pada masa itu berbaki satu tahun setengah. Sembilan hari selepas Vogts meletak jawatan, Scotland jatuh kepada tempat ke-77 dalam Kedudukan Dunia FIFA, rekod terburuk pasukan.

 Nigeria 
Pada Januari 2007, Vogts telah dilantik sebagai pengurus pasukan kebangsaan Nigeria dan beliau menandatangani kontrak empat tahun. Nigeria tersingkir pada peringkat suku akhir dalam saingan Piala Negara-Negara Afrika 2008, persembahan paling teruk dipamerkan Nigeria di kejohanan tersebut sejak 1982. Vogts meletak jawatan daripada jawatannya pada Februari 2008.

 Azerbaijan 
Pada April 2008, beliau dilantik menjadi pengurus Azerbaijan dalam kontrak dua tahun. Pada Disember 2009, beliau melanjutkan kontraknya bersama Persekutuan Bola Sepak Azerbaijan sehingga berakhirnya kelayakan Euro 2012 selepas melakar beberapa keputusan baik. Pada Mac 2014, Vogts dilantik oleh Jürgen Klinsmann sebagai penasihatnya dalam Amerika Syarikat dalam kejohanan Piala Dunia 2014.

Pada Oktober 2014, beliau meletak jawatan daripada posisinya sebagai pengurus Azerbaijan selepas kekalahan 6–0 kepada Croatia. name = "uefa" Azerbaijan tewas dalam tiga perlawanan pertamanya pada kempen kelayakan Euro 2016. name = "uefa"> Di bawah kendalian Vogts, Azerbaijan memiliki beberapa keputusan hambar, tidak mampu melakar kemenangan ke atas pasukan kurang dikenali sehingga memaksa Vogts dilontar kritikan, protes dan demonstrasi oleh penyokong-penyokong dan pihak media.

 Amerika Syarikat 
Pada Mac 2015, Vogts dilantik oleh pasukan kebangsaan Amerika Syarikat sebagai penasihat teknikal. Selepas pemecatan Jürgen Klinsmann, khidmat Vogts serta merta ditamatkan.

 Statistik kerjaya 
 Kelab 
KelabMusimLigaPialaEropahJumlahKmnclnGolKmnclnGolKmnclnGolKmnclnGol Borussia Mönchengladbach1965–6634020 —3601966–67341103511967–68346303761968–69348203681969–70345313761970–7134140424231971–7219120402511972–73343901225551973–7427330713741974–75340201224821975–7634141604421977–7827110913721977–7834250804721978–79601030100Jumlah4193242265852642Jumlah kerjaya4193242265852642

 Antarabangsa 
 Pasukan kebangsaan Jerman BaratTahunGol19672019681101969701970140197170197210197350197414019757019767119771101978100Jumlah961

 Gol antarabangsa 
 #  Tarikh  Lokasi  Pasukan lawan  Skor  Keputusan  Kejohanan <center>1  28 Februari 1976  Dortmund, Jerman Barat    <center>7–0  <center>8–0  Kelayakan Euro 1976

 Pengurusan 
PasukanDariHinggaRekodBPMSKM %. Jerman9 Ogos 19907 September 1998 Bayer Leverkusen14 November 2000 name="Bayer 04 Leverkusen - Trainerhistorie"21 Mei 2001 name="Bayer 04 Leverkusen - Trainerhistorie" Kuwait12 Ogos 200128 Februari 2002 Scotland1 Mac 20022 November 2004 Nigeria15 Januari 200720 Februari 2008 Azerbaijan1 April 200817 Oktober 2014Jumlah

 Pencapaian 

 Pemain 
 Kelab 
Borussia Mönchengladbach
 Bundesliga: 1969–70, 1970–71, 1974–75, 1975–76, 1976–77
 DFB-Pokal: 1972–73
 Piala UEFA: 1974–75, 1978–79

 Antarabangsa 
Jerman Barat
 Piala Dunia FIFA: 1974
 Kejohanan Bola Sepak Eropah: 1972

 Individu 
 Pemain Terbaik Jerman Barat: 1971, 1979
 Bintang Pasukan Pilihan Piala Dunia: 1974, 1978

 Pengurus 
Jerman
 Kejohanan Bola Sepak Eropah: 1996

Individu
 Pengurus Terbaik Tahunan Majalah World Soccer: 1996

 Catatan 

 Pautan luar 

 Leverkusen who's who
 Planetworldcup's biography of Berti Vogts
 Hans Hubert Vogts – International Appearances

Kategori:Kelahiran 1946
Kategori:Orang hidup
Kategori:Pemain bola sepak Jerman
Kategori:Pemain Borussia Mönchengladbach
Kategori:Pemain Piala Dunia FIFA 1970
Kategori:Pemain UEFA Euro 1972
Kategori:Pemain Piala Dunia FIFA 1974
Kategori:Pemain UEFA Euro 1976
Kategori:Pemain Piala Dunia FIFA 1978
Kategori:Pengurus bola sepak Jerman
Kategori:Pengurus Bayer 04 Leverkusen
Kategori:Pengurus pasukan bola sepak kebangsaan Jerman
Kategori:Pengurus pasukan bola sepak kebangsaan Scotland
Kategori:Pengurus pasukan bola sepak kebangsaan Nigeria
Kategori:Pengurus pasukan bola sepak kebangsaan Kuwait
Kategori:Pengurus pasukan bola sepak kebangsaan Azerbaijan
Kategori:Pengurus UEFA Euro 1992
Kategori:Pengurus Piala Dunia FIFA 1994
Kategori:Pengurus UEFA Euro 1996
Kategori:Pengurus Piala Dunia FIFA 1998
Kategori:Pengurus Piala Negara-Negara Afrika 2008